Държавен вестник, бр. 91, 2008 г., стр. 78

С Т Р .  78
Д Ъ Р Ж А В Е Н   В Е С Т Н И К
Б Р О Й  91
4. Кои са критериите за малки и средни пред-
приятия
Категорията “малки и средни предприятия” се
регламентира от ЗМСП и включва три вида пред-
приятия: микропредприятия, малки и средни пред-
приятия.
Критериите за определяне на вида предприя-
тие са два: средносписъчен брой на персонала и
финансов критерий. Необходимо е предприятието
да отговаря едновременно и на двата критерия, за
да може да се ползва от статуса на микропредпри-
ятие, малко или средно предприятие.
От своя страна, финансовият критерий съдър-
жа два алтернативни критерия: годишен оборот
или стойност на активите. Достатъчно е поне еди-
ният от двата финансови критерия да бъде изпъл-
нен заедно с критерия за средносписъчен брой на
персонала, за да може предприятието да бъде ква-
лифицирано като малко или средно.
Всички данни (стойности) за критериите за
малки и средни предприятия се изчисляват и по-
пълват в декларацията на годишна база—въз ос-
нова на данните за предходната финансова годи-
на. В случай на новообразувано предприятие дан-
ните се определят и попълват в декларацията
според стойността на показателите за текущата
година.
В таблицата по-долу са посочени максимални-
те стойности за критериите за малки и средни пред-
приятия съгласно изискванията на чл. 3 ЗМСП.
Категория
Средно-
Годишен
Стойност
предприятие
списъчен
оборот
на
брой на
активите
персонала
Средно
предприятие
< 250
І 97 500 000 лв. І 84 000 000 лв.
Малко
предприятие
< 50
І 19 500 000 лв. І 19 500 000 лв.
Микро-
предприятие
< 10
І 3 900 000 лв.
І 3 900 000 лв.
5. Тип предприятие
Дефиницията за малки и средни предприятия
различава три типа предприятие в зависимост от
отношенията му с други предприятия, а именно—
дали то притежава дял от капитала или част от
броя на гласовете в общото събрание на друго пред-
приятие, или упражнява решаващо влияние върху
друго предприятие.
Трите типа предприятие са: независимо пред-
приятие, предприятие партньор и свързано пред-
приятие.
Типът предприятие е от значение при изчисля-
ването на средносписъчния брой на персонала, го-
дишния оборот и стойността на активите на пред-
приятието (чл. 4г ЗМСП).
6. Кое предприятие е независимо
Това е най-често срещаният тип предприятие.
Такива са всички предприятия, които не са пред-
приятия партньори или свързани предприятия.
7. Кое предприятие е предприятие партньор
Предприятие партньор е това предприятие,
което е установило значително финансово парт-
ньорство с други предприятия и нито едно от тези
предприятия не осъществява ефективен пряк или
непряк контрол върху друго. Предприятия пар-
тньори са тези, които не са независими, но не са и
свързани помежду си.
Предприятие, което подава декларация, е пред-
приятие партньор, ако:
1. притежава повече от 25, но по-малко от
50 на сто от капитала или от броя на гла-
совете в друго предприятие, или друго
предприятие притежава повече от 25, но
по-малко от 50 на сто от капитала или от
броя на гласовете в предприятието, пода-
ващо декларацията, и
2. предприятието, подаващо декларация, не
съставя консолидиран финансов отчет, кой-
то включва другото предприятие чрез кон-
солидиране, и не е включено чрез консоли-
диране във финансовия отчет на другото
предприятие или на свързано с него пред-
приятие.
При определянето на притежавания дял от ка-
питала или от броя на гласовете, посочени в т. 1,
предприятието А следва да добави към своя дял
дела, притежаван в същото предприятие партньор
В от всяко друго предприятие С, което е свързано
с предприятието А (чл. 4, ал. 3 ЗМСП).
8. Кое предприятие е свързано предприятие
Този тип предприятие е възможен, когато
предприятия образуват група чрез пряк или не-
пряк контрол помежду си, поради съществува-
нето на някои от отношенията, посочени в чл. 4,
ал. 5 ЗМСП.
Предприятия, които съгласно законодателство-
то следва да съставят консолидиран финансов от-
чет или се включват в консолидирания финансов
отчет на друго предприятие, са свързани предприя-
тия. Законът за малките и средните предприятия
обаче визира (чл. 4, ал. 5) случаи на свързаност
между предприятията, при които няма изискване
за съставяне на консолидиран финансов отчет. Ето
защо предприятието следва да провери дали то не
отговаря на някои от условията, посочени в чл. 4,
ал. 5 ЗМСП, и съответно дали то е свързано, въпре-
ки че спрямо него не се прилага изискването за съста-
вяне на консолидиран финансов отчет.
Предприятия, осъществяващи помежду си ня-
кое от отношенията по ал. 5, чрез физическо лице
или група от физически лица, които действат съв-
местно, се считат също за свързани предприятия,
ако извършват своята дейност или част от нея на
същия съответен пазар или вертикално свързани
пазари.
Членовете на организациите на производители
няма да бъдат приемани за свързани предприятия
и предприятия партньори при определяне на обс-
тоятелствата по чл. 3, освен в случаите, когато са
свързани или са предприятия партньори извън
организацията.
9. При какви изключения предприятието се
смята за независимо
Съгласно чл. 4, ал. 4 ЗМСП предприятието се
смята за независимо в случаите, когато негови
предприятия партньори са следните лица:
— инвестиционно дружество;
— дружество за рисково инвестиране;